Asuinhuoneistojen sekä sauna- ja pesutilojen lämmitysmuotona on vesikiertoinen lattialämmitys. Rakennus on liitetty kaukolämpöverkkoon sekä kaukokylmäverkostoon. Viilennys toteutetaan lattiaviilennyksenä. Kylmän ja lämpimän veden kulutusta mitataan huoneistokohtaisesti.
Talossa on ovipuhelinjärjestelmä sekä verkkotoimiset palovaroittimet joka asunnossa.
Asuntojen eteisessä, kylpyhuoneessa ja keittiön välitilassa on kiinteät led-valaisimet. Yhteiskaapelointi takaa nopean tiedonsiirron; asunnoissa on yhtiövastikkeeseen kuuluva 10/10 Mbit/s datayhteys.
Pookin 12. kerroksessa sijaitsevat kaikkien asukkaiden yhteiset kerho- ja saunatilat. Terassilta avutuu upea näkymä Mustikkamaan ja Korkeasaaren suuntaan. Talopesula ja kuivaushuone sijaitsevat 1. kerroksessa.
Korttelin yhteinen autohalli sijaitsee pihakannen alla. Hallista on mahdollista vuokrata pysäköintioikeuksia. Autohalliin pääsee sisäkautta lukuun ottamatta 1. kerroksen kaksikerroksisia asuntoja.
01. MUOTO
02. HAIKU
03. RIEMU
Kotien pitää olla asukkaidensa näköisiä. Siksi Sompasaaren Pookin koteja varten on luotu kolme erilaista tyylimaailmaa, josta jokainen voi tehdä omaan silmäänsä ja elämäntilanteeseensa parhaiten istuvat valinnat.
Kolme erilaista tyylimaailmaa on luotu yhdessä sisustusarkkitehdin kanssa. Huolella kestävistä ja laadukkaista materiaaleista kootut esimerkit toimivat inspiraationa ja apunasi, kun suunnittelet ja sisustat kotiasi.
Haiku on valintasi, jos pidät yksinkertaisen modernista sisustuksesta, kunhan vaikutelma ei ole liian kylmä ja kontrastinen. Lämpimään taittuvat vaaleat sävyt ja puupinnat saavat raikkautta vaikkapa akvan sävyisestä lasista.